S-7074/2019

Dómur

Mál þetta, sem dómtekið var 29. janúar sl., er höfðað með ákæru, útgefinni af lögreglustjóranum á höfuðborgarsvæðinu 3. desember 2019, á hendur B-kk-þgf Þ-kk-þgf Þ-kk-þgf, kt. [...], [...], [...], fyrir eftirtalin umferðar og fíkniefnabrot:

I.

Umferðarlagabrot með því að hafa, sunnudaginn 23. september 2018, ekið bifreiðinni [...] undir áhrifum áfengis og óhæfur til að stjórna bifreiðinni örugglega vegna áhrifa ávana og fíkniefna (í blóði mældist vínandamagn 1,39‰ og amfetamín 265 ng/ml) gegn rauðu umferðarljósi um gatnamót Jaðarsels og Breiðholtsbrautar og áfram Breiðholtsbraut til vesturs, þar sem lögregla stöðvaði aksturinn við Þórufell í Reykjavík.

Telst háttsemi þessi varða við 1., sbr. 2. mgr. 5. gr., 1., sbr. 3. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

II.

Umferðarlagabrot með því að hafa, laugardaginn 15. desember 2018, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist vínandamagn 1,43‰, amfetamín 290 ng/ml, kókaín 80 ng/ml, alprazólam 5,5 ng/ml og díazepam 40 ng/ml) um Tryggvagötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 44. gr., 1., sbr. 3. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

III.

Umferðarlagabrot með því að hafa, sunnudaginn 10. mars 2019, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist vínandamagn 0,73‰, amfetamín 1300 ng/ml, kókaín 230 ng/ml og alprazólam 28 ng/ml) um Vesturberg, við verslunina Iceland, í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 44. gr., 1., sbr. 2. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

IV.

Umferðarlagabrot með því að hafa, laugardaginn 13. apríl 2019, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1600 ng/ml og kókaín 35 ng/ml) um Jaðarsel og Jafnasel í Reykjavík, þar sem akstrinum lauk í bifreiðastæði við Moe's bar í Jafnaseli.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

V.

Umferðarlagabrot með því að hafa, mánudaginn 22. apríl 2019, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 215 ng/ml, díazepam 85 ng/ml, klónazepam 7,6 ng/ml og nordíazepam 125 ng/ml) um Arnarbakka við Blöndubakka í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

VI.

Umferðarlagabrot með því að hafa, mánudaginn 3. júní 2019, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 510 ng/ml) um Holtaveg við Hólmasund í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

VII.

Umferðar og fíkniefnalagabrot með því að hafa, laugardaginn 27. júlí 2019, ekið bifreiðinni [...] án þess að hafa ökuskírteini meðferðis, undir áhrifum áfengis og óhæfur til að stjórna bifreiðinni örugglega vegna áhrifa ávana og fíkniefna (í blóði mældist vínandamagn 0,58‰ og amfetamín 280 ng/ml) um Akurhvarf við Andarhvarf í Kópavogi, þar sem lögregla stöðvaði aksturinn, og haft í vörslum sínum 2,84 g af amfetamíni sem lögregla fann við öryggisleit á ákærða í kjölfar afskipta af akstrinum.

Telst háttsemi þessi varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt til að sæta sviptingu ökuréttar frá og með 27. júlí 2019 skv. 101. og 102. gr., sbr. 2. mgr. 103. gr. umferðarlaga nr. 50/1987.

Þá er krafist upptöku á 2,84 g af amfetamíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Umferðarlagabrot samkvæmt ákæru varða þó ekki lengur við umferðarlög nr. 50/1987 heldur ný umferðarlög nr. 77/2019. Þannig varða umferðarlagabrot samkvæmt I. ákærulið nú við 1. mgr., sbr. 4. mgr. 7. gr., 1., sbr. 3. mgr. 49. gr. og 1., sbr. 2. mgr. 50. gr., samanber 1. mgr. 95. gr. umferðarlaga nr. 77/2019. Umferðarlagabrot samkvæmt II. og III. ákærulið varða nú við 1., sbr. 2. mgr. 48. gr., 1., sbr. 2. mgr. 49. gr. og 1., sbr. 2. mgr. 50. gr., samanber 1. mgr. 95. sömu laga og umferðarlagabrot samkvæmt IV. ákærulið varða nú við 1., sbr. 2. mgr. 50. gr. og 1. mgr. 58. gr., samanber 1. mgr. 95. gr. sömu laga, umferðarlagabrot samkvæmt V. ákærulið varða nú við 1., sbr. 2. mgr. 48. gr., og 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. sömu laga, umferðarlagabrot samkvæmt VI. ákærulið varða við 1., sbr. 2. mgr. 50. gr., sbr. 1. mgr. 95. gr., og loks varða umferðarlagabrot samkvæmt VII. ákærulið nú við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., samanber 1. mgr. 95. gr. sömu laga.

Ákærði er fæddur í [...]. Samkvæmt framlögðu sakavottorði, dagsettu 28. nóvember 2019, gekkst ákærði undir greiðslu sektar með tveimur lögreglustjórasáttum 9. júní 2015 fyrir akstur undir áhrifum áfengis og akstur án þess að hafa ökuskírteini meðferðis. Verður miðað við það við ákvörðun refsingar nú að ákærði gerist nú í annað sinn, innan ítrekunarramma 3. mgr. 71. gr. almennra hegningarlaga nr. 19/1940, sekur um að aka undir áhrifum áfengis og/eða ávana og fíkniefna.

Með hliðsjón framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 3.200.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 76 daga.

Með vísan til 99. gr. og 101. gr., samanber 2. mgr. 102. gr. umferðarlaga nr. 77/2019 er ákærði sviptur ökurétti í 5 ár frá 27. júlí 2019 en þá var hann sviptur ökuréttindum til bráðabrigða.

Með vísan til lagaákvæði í ákæru eru gerð upptæk til ríkissjóðs 2,84 g af amfetamíni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur, að meðtöldum virðisaukaskatti, og 1.128.921 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Þ-kk-nf Þ-kk-nf, greiði 3.200.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 76 daga.

Ákærði er sviptur ökurétti í 5 ár frá 27. júlí 2019.

Upptæk eru gerð til ríkissjóðs 2,84 g af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur og 1.128.921 krónur í annan sakarkostnað.

H-kvk-nf S-kvk-nf B-kvk-nf

VII. ákærulið nú við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., samanber 1. mgr. 95. gr. sömu laga.

Ákærði er fæddur í [...]. Samkvæmt framlögðu sakavottorði, dagsettu 28. nóvember 2019, gekkst ákærði undir greiðslu sektar með tveimur lögreglustjórasáttum 9. júní 2015 fyrir akstur undir áhrifum áfengis og akstur án þess að hafa ökuskírteini meðferðis. Verður miðað við það við ákvörðun refsingar nú að ákærði gerist nú í annað sinn, innan ítrekunarramma 3. mgr. 71. gr. almennra hegningarlaga nr. 19/1940, sekur um að aka undir áhrifum áfengis og/eða ávana og fíkniefna.

Með hliðsjón framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 3.200.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 76 daga.

Með vísan til 99. gr. og 101. gr., samanber 2. mgr. 102. gr. umferðarlaga nr. 77/2019 er ákærði sviptur ökurétti í 5 ár frá 27. júlí 2019 en þá var hann sviptur ökuréttindum til bráðabrigða.

Með vísan til lagaákvæði í ákæru eru gerð upptæk til ríkissjóðs 2,84 g af amfetamíni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur, að meðtöldum virðisaukaskatti, og 1.128.921 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Þ-kk-nf Þ-kk-nf, greiði 3.200.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 76 daga.

Ákærði er sviptur ökurétti í 5 ár frá 27. júlí 2019.

Upptæk eru gerð til ríkissjóðs 2,84 g af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur og 1.128.921 krónur í annan sakarkostnað.

H-kvk-nf S-kvk-nf B-kvk-nf